6.9.2022
ET
Euroopa Liidu Teataja
C 342/127 Kolmapäev, 16. veebruar 2022
sotsiaalkindlustusmäärus (64); kutsub üles reformima piiriülese tervishoiu direktiivi, eelkõige selleks, et võimaldada liikuvust ning juurdepääsu väga spetsialiseeritud seadmetele ja ravile riiklike kontaktpunktide tugevdamise kaudu, andes neile rohkem eelarvelisi vahendeid, ning võimaldada välja töötada komisjoni suunised, millega kehtestatakse vastuvõetavad ja ühtlustatud läbivaatamise ja heakskiitmise tähtajad, et kiirendada ravini jõudmiseni kuluvat aega ELi sotsiaalkindlustus­ määruse alusel; nõuab teavituskampaaniate, sealhulgas tervishoiutöötajatele suunatud teavituskampaaniate arvu suurendamist seoses patsientide õigustega piiriülestele tervishoiuteenustele ning ühtse kontaktpunkti väljatöötamist, et saada teavet ELi piiriüleste juurdepääsuviiside kohta; rõhutab vajadust vähendada logistika- ja keelebarjääre, millega patsiendid seisavad silmitsi tervishoiuteenustele juurdepääsul teises ELi liikmesriigis; rõhutab vajadust anda patsientidele selget teavet eelneva loa nõuete kohta, mida kohaldatakse teatavate liikmesriikide suhtes; rõhutab vajadust pakkuda erilist rahalist toetust väikese sissetulekuga vanematele, kes saadavad oma last välismaal ravi saamiseks; rõhutab vajadust hõlbustada protsessi piiriüleste tervishoiuteenuste raamistike tervikliku läbivaatamise kaudu, andes võrdse kaalu piiriülese tervishoiu direktiivile ja sotsiaalkindlustusmäärusele patsientide puhul, kes silmas pidades rahuldamata vajadusi ja võimalikku kasu reisivad välismaale kliinilisteks uuringuteks ja võivad seista silmitsi selliste probleemidega nagu ebaselgus järelprotokollide suhtes pärast koju naasmist ja nende kliinilistes uuringutes osalemisega seotud kulude katmine riiklike kindlustusasutuste poolt; rõhutab vajadust selgitada juurdepääsu piiriülestele kliinilistele uuringutele, kuna see ei ole piiriüleste tervishoiuteenuste direktiivis selge; toonitab, et kõiki raviga seotud kulusid tuleks rahastada enne ravi algust, et vältida madala sissetulekuga patsientide tõrjutust; kutsub komisjoni üles kaaluma olemasolevate raamistike järgmise läbivaatamise raames loa andmise ja hüvitamise normide ühtse kogumi loomist piiriülesele tervishoiule juurdepääsuks, sealhulgas õigust teisele arvamusele; kutsub komisjoni ja liikmesriike üles tegema koostööd komisjoni e-tervise strateegia korrapäraste hindamiste läbiviimiseks alates 2018. aastast, et tagada vähipatsientidele vastastikku seotud elektroonilised terviseandmed, parem koostalitlusvõime ning parem andmete kvaliteet, eraelu puutumatus ja turvalisus piirkondlikul, riiklikul ja Euroopa tasandil, tagades samas patsiendi terviseandmete eraelu puutumatuse ja turvalisuse normide range järgimise; võtab teadmiseks vähktõve ebavõrdsuse registri võimalused aruandluse ja nendes valdkondades tehtud edusammude mõõtmise vahendina;
63. märgib, et tähtis on ravi kiire määramine ja asjakohaste meditsiiniliste uuringute tulemuste õigeaegne esitamine vähihaigetele, sest mida rohkem aega see aega võtab, seda rohkem haigus areneb, seades ohtu patsiendi ellujäämise; peab kahetsusväärseks, et teatavates liikmesriikides ei ole riiklikud vahendid piisavad õigeaegse avastamise ja ravi tagamiseks, mis muudab riiklikult pakutavast sotsiaalkindlustusest sõltuvate patsientide ellujäämisvõimalused väiksemaks, nii et neile ei jää muud võimalust kui erasektor;
64. nõuab vähiravi alase tervisega seotud kvalifikatsiooni vastastikuse tunnustamise kaalumist kogu ELis ja kolmandate riikide ühtse tunnustamisskeemi kaalumist, nagu nõutud direktiivis 2005/36/EÜ (65), tagades, et see soodustab onkoloogiaga seotud erialasid; nõuab oskuste täiendamise programmide väljatöötamist, et võimaldada neil, kes soovivad onkoloogiasse siirduda, seda teha oma karjääri igas etapis;
65. nõuab meditsiinilise onkoloogia ja lasteonkoloogia täielikku tunnustamist erialana, üleeuroopaliste meditsiinilise vähiravi meetodite haldamise ja järelevalve kvaliteedistandardite kehtestamist nii täiskasvanute kui ka laste puhul ning patsientide juurdepääsu hõlbustamist vähiravi spetsialistidele, et nad saaksid kasu uuendustest ja juurdepääsust varajastele kliinilistele uuringutele uute paljulubavate ravimite kohta, tervishoiutehnoloogiatele ja referentkeskustele kompleksse ravi puhul, nagu raku- ja geeniteraapia; rõhutab vajadust tagada, et asjakohased sätted hõlmaksid juurdepääsu uuendustele varastes kliinilistes uuringutes retsidiveerunud või raskesti ravitavate pahaloomuliste kasvajate puhul;
66. nõuab kirurgiliste oskuste tugevdamist ELis, tunnustades kirurgilist onkoloogiat erialana, kehtestades vähioperat­ sioonide üleeuroopalised kvaliteedistandardid, hõlbustades patsientide juurdepääsu suure hulga juhtumitega tegelevatele vähikirurgia keskustele ja uuenduslikele kirurgilistele protseduuridele; nõuab kvaliteetse kirurgia tunnustamist ja rõhutab
(64) (65)
Euroopa Parlamendi ja nõukogu 29. aprilli 2004. aasta määrus (EÜ) nr 883/2004 sotsiaalkindlustussüsteemide koordineerimise kohta (ELT L 166, 30.4.2004, lk 1).
Euroopa Parlamendi ja nõukogu 7. septembri 2005. aasta direktiiv 2005/36/EÜ kutsekvalifikatsioonide tunnustamise kohta (ELT L 255, 30.9.2005, lk 22).